da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da fi eo en en da en da en en en en da da da en da da sv da da eo da da da da da da da da en da da da fr da da da da ca da da da da en da da da da da da da da da da da da da da da en da da da da da da de da da da da da da en da da da da da da da da da da da da da da da da da en da da da da da da da da en da da da nl da da da da da nb da da da it uk es eu da da da da sv pl it en en en sv it en en nb sv it en en en de it en en nb uk it en en en en it en en nb nl da da en da uk en hbs_lat vi en en en en ko en hbs_lat vi en en en en ru en hbs_lat vi en en en en da da da de da da da da sv fr en da da en da da da da sv en en da da de da da da da sv fr en da en en en da en da en es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Aripiprazole "Zentiva"? - Find information på Medicin.dk
Aripiprazole "Zentiva" bruges til behandling af
Aripiprazole "Zentiva" er et middel mod psykoser.
Aripiprazole "Zentiva" anvendes til behandling af skizofreni og mani samt til forebyggelse af mani, hvis midlet tidligere har virket mod mani hos den pågældende person.
Dosis er individuel og afhænger af sygdommens sværhedsgrad.
Voksne. Sædvanligvis startes med 10-15 mg 1 gang i døgnet. Dosis kan øges til højst 30 mg i døgnet.
Unge over 15 år. Sædvanligvis startes med 2 mg 1 gang i døgnet i 2 dage, derefter 5 mg 1 gang i døgnet i yderligere 2 dage og derefter 10 mg 1 gang i døgnet. Dosis kan øges til højst 30 mg i døgnet.
I nogle tilfælde kan det være nødvendigt med højere startdoser.
Voksne. Sædvanligvis startes med 15 mg 1 gang i døgnet. Højst 30 mg i døgnet.
Unge over 13 år. Der startes sædvanligvis med 2 mg 1 gang i døgnet i 2 dage og derefter 5 mg 1 gang i døgnet i yderligere 2 dage. Sædvanlig vedligeholdelsesdosis er 10 mg 1 gang i døgnet.
Voksne. Der startes med samme dosis, der tidligere har været brugt til behandling af mani.
Formålet med delekærven i 10 mg tablet er ikke at kunne dele tabletten.
Højst 10 ud af 100 personer får bivirkningen.
Fordøjelsesbesvær, Forstoppelse, Kvalme, Opkastning, Øget spytdannelse.
Bivirkninger fra bevægeapparatet, Motorisk uro, Rysten, Sløvhed, Hovedpine.
Øget mængde af hormonet prolaktin i blodet.
Ufrivillige bevægelser, Ufrivillige langsomme bevægelser, Uro i benene.
Blodtryksfald når man rejser sig.
Øget risiko for infektioner pga. mangel på hvide blodlegemer, Øget tendens til blødning pga. fald i antallet af blodplader.
Hjertebanken, Hjerterytmeforstyrrelser, Hjertestop, Langsom puls.
Betændelse i bugspytkirtlen, Diarré, Sammentrækninger af musklerne i svælget, Synkebesvær, Ubehag i mavne.
Malignt neuroleptikasyndrom - alvorlig tilstand med bl.a. feber og bevidsthedssløring**, Pludselig og uforklarlig død, Unormal temperaturregulering.
Dårligt fungerende lever, Leverbetændelse, Gulsot.
Allergiske reaktioner  (herunder anafylaktisk chok – en akut alvorlig allergisk tilstand, allergisk hævelse i ansigtet samt mundhulen og strubehovedet og nældefeber).
Påvirkning af blodsukkeret, Påvirkning af ekg  (herunder forlænget QT-interval*), Leverpåvirkning, Vægttab, Vægtøgning.
For lidt natrium i blodet, Overspisning, Syreophobning i blodet.
Kramper, Nedbrydning af muskelvæv, Muskelsmerter, Muskelstivhed.
Aggressivitet, Anoreksi - nervøs spisevægring, Impulsiv og sygelig købetrang, Impulskontrolforstyrrelser, Nervøsitet, Omvandring i omtåget tilstand, Selvmordstanker eller -adfærd, Spillelidenskab, Talebesvær, Uro og rastløshed.
Manglende vandladning, Ufrivillig vandladning.
Langvarig smertefuld erektion, Brystsmerter.
Lungebetændelse pga. opkast i lungerne, Sammentrækninger i strubemuskulaturen.
Alvorlig lægemiddelreaktion med påvirkning af de indre organer, Hårtab, Overfølsomhed over for sollys, Hududslæt, Øget svedtendens.
Besvimelsesanfald, Blodprop i de dybe vener, Forhøjet blodtryk, Væskeophobning i fx arme og ben.
* Forlænget QT-interval er en særlig type forstyrrelse af hjerterytmen, som i enkelte tilfælde kan føre til pludselig død.
** I meget sjældne tilfælde forekommer ufrivillige bevægelser og såkaldt malignt neuroleptikasyndrom - en alvorlig tilstand med feber, bevidsthedssløring og flere af de nævnte bivirkninger. Denne tilstand kræver øjeblikkelig lægehjælp.
*** Serotoninsyndrom (bl.a. feber, stivhed, rysten, muskelkramper og ændret mental tilstand) er forekommet med ukendt hyppighed. Tilstanden kan være alvorlig og kræve hurtig lægehjælp.
Ovenstående bivirkninger er opgjort for voksne. Hos unge under 18 år ses generelt samme bivirkninger - dog er der enkelte, som kan forekomme hyppigere: Bivirkninger fra bevægeapparatet og søvnighed er set hos over 10 %, mens mundtørhed, øget appetit, lavt blodtryk, vægttab, for meget insulin i blodet, hjerterytmeforstyrrelser og øget risiko for infektioner pga. mangel på hvide blodlegemer er set hos 1-10 %. Hos unge over 13 år med maniske episoder er desuden også set vægtøgning, ufrivillige rykkende bevægelser og muskelkramper hos 1-10 %.
Læs generelt om bivirkninger
Midlet skal anvendes med forsigtighed:
Til ældre over 65 år
Ved meget dårligt fungerende lever
Ved epilepsi og tendens til kramper.
Der kan være risiko for stærkt forhøjet niveau af sukker i blodet. Hvis man har diabetes eller risiko for at udvikle diabetes, skal man løbende til kontrol hos lægen.
Vægtøgning er set. Jævnlig måling af BMI og taljemål anbefales.
Generel forsigtighed til ældre - bl.a. på grund af øget risiko for blodtryksfald, når man rejser sig.
Alkohol forstærker midlets sløvende virkning.
Der er set større dødelighed end normalt, når man behandler ældre med demens med antipsykotika.
Blodpropper kan ses ved behandling med antipsykotika. Man skal være ekstra opmærksom, hvis man har forhøjet risiko for at få blodpropper.
Midlet skal anvendes med forsigtighed, hvis man har øget risiko for at udvikle forlænget QT-interval - en særlig type rytmeforstyrrelser i hjertet. Det gælder fx ved for lidt kalium i blodet, langsom puls, forskellige hjertelidelser, samtidig brug af vanddrivende midler samt hvis man er kvinde eller over 65 år.
Brug af anden medicin
Det er vigtigt at informere lægen om alle de lægemidler, du tager.
En række midler (bl.a. visse midler mod svamp, visse antibiotika, visse midler mod HIV samt visse midler mod depression) kan øge virkningen af Aripiprazole "Zentiva".
Carbamazepin (epilepsimiddel) nedsætter virkningen af Aripiprazole "Zentiva".
Samtidig brug af visse midler mod depression (SSRI- midler, SNRI-midler), visse smertestillende midler (tramadol) og visse midler mod migræne (triptaner) giver risiko for serotoninsyndrom - en kombination af symptomer såsom feber, stivhed, rysten, muskelkramper og ændret mental tilstand kan være tidlige tegn på, at tilstanden er ved at udvikles. Denne tilstand kræver øjeblikkelig lægehjælp.
Aripiprazole "Zentiva" forstærker den søvndyssende effekt af sovemidler, smertestillende midler og antihistaminer.
Forsigtighed ved samtidig brug af midler, der kan medføre forlænget QT-interval - en særlig form for rytmeforstyrrelser i hjertet. Det gælder bl.a. visse midler mod hjerterytmeforstyrrelser, visse midler mod psykoser samt flere antibiotika og antidepressiva.
Kan om nødvendigt anvendes.
Læs mere om gravide og medicin
Må kun anvendes under visse forudsætninger. Denne tekst afviger fra firmaets godkendte produktinformation (produktresumé).
Hvis man allerede er i behandling med midlet, anbefales det ikke at stoppe behandlingen, mens man ammer, men man bør holde øje med, om der er påvirkning af barnet (øget søvnighed/sløvhed).
Læs mere om ammende og medicin
Må ikke tappes. 3 måneders karantæne efter endt behandling.
Læs mere om bloddonorer og medicin
Virker ved at ændre aktiviteten af flere signalstoffer i hjernen, så overførslen af nerveimpulser i hjernen hæmmes. Midlet har således en beroligende og antipsykotisk virkning uden at virke helbredende.
Den antipsykotiske virkning kan først forventes efter behandling i 1-2 uger, undertiden 1-2 måneder. Virkningen kan vare flere uger, efter at behandlingen er ophørt.
Halveringstiden i blodet (T½) er ca. 75 timer. Aripiprazol bliver i kroppen omdannet til stoffet dehydroaripiprazol, som har tilsvarende virkning. Halveringstiden I blodet ( T½) for dehydroaripiprazol er 94 timer.
Tabletter. 1 tablet indeholder 5 mg, 10 mg eller 15 mg aripiprazol.
Lactose : tabletter 5 mg, tabletter 10 mg, tabletter 15 mg
Pakninger, priser, tilskud og udlevering
Læs mere om tilskud
Læs mere om udlevering
Se generelt om substitutionsregler
Abilify Otsuka Pharma, Aripiprazol, tabletter 5 mg
Aripiprazol "Krka" KRKA, Aripiprazol, tabletter 5 mg
Aripiprazol "Stada" STADA Nordic, Aripiprazol, tabletter 5 mg
Aripiprazole "Accord" Accord, Aripiprazol, tabletter 5 mg
Aripiprazole "Medical Valley" Medical Valley, Aripiprazol, tabletter 5 mg
Aripiprazole "Teva" TEVA, Aripiprazol, tabletter 5 mg
Abilify Otsuka Pharma, Aripiprazol, tabletter 10 mg
Aripiprazol "Krka" KRKA, Aripiprazol, tabletter 10 mg
Aripiprazol "Stada" STADA Nordic, Aripiprazol, tabletter 10 mg
Aripiprazole "Accord" Accord, Aripiprazol, tabletter 10 mg
Aripiprazole "Medical Valley" Medical Valley, Aripiprazol, tabletter 10 mg
Aripiprazole "Teva" TEVA, Aripiprazol, tabletter 10 mg
Abilify Otsuka Pharma, Aripiprazol, tabletter 15 mg
Aripiprazol "Krka" KRKA, Aripiprazol, tabletter 15 mg
Aripiprazol "Stada" STADA Nordic, Aripiprazol, tabletter 15 mg
Aripiprazole "Accord" Accord, Aripiprazol, tabletter 15 mg
Aripiprazole "Medical Valley" Medical Valley, Aripiprazol, tabletter 15 mg
Aripiprazole "Teva" TEVA, Aripiprazol, tabletter 15 mg
Tabletter  10 mg  (Delekærvens formål er ikke at kunne dele tabletten)
Information til sundhedsfaglige om
11.04.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø